13. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΕΜΠΟΡΙΟΥ ΚΑΙ  ΒΙΟΜΗΧΑΝΙΑΣ Αριθ. 34364 της 17/28 Ιουλ. 1959 Περί λειτουργίας κλπ. του Συμβουλίου του άρθρ. 1 του Νόμ. 3956/1959 «περί αντικαταστάσεως ενίων διατάξεων του Ν.Δ. 3562/1956 και άλλων τινών διατάξεων». Έχοντες υπ’ όψιν: Τας διατάξεις της παρ. 4 του άρθρ. 1 του Νόμ. 3956/1959 «περί αντικαταστάσεως ενίων διατάξεων του Ν.Δ. 3562/1956 και άλλων τινών διατάξεων», αποφασίζομεν: 1.Το Συμβούλιον συντίθεται ως ορίζει το άρθρ. 1 παρ. 1 και 3 του Νόμ. 3956/1959 και ευρίσκεται εν απαρτία παρόντων απάντων των μελών του. 2.Τόπος συνεδριάσεως του Συμβουλίου τούτου ορίζεται το Κεντρικόν Κατάστημα της Τραπέζης της Ελλάδος. 3.Το Συμβούλιον συγκαλείται υπό του Προέδρου ή του νομίμου αναπληρωτού αυτού εν τη Προεδρία και συζητεί αποκλειστικώς επί των θεμάτων της ημερησίας διατάξεως, ήτις δέον να αναφέρηται εις τας σχετικάς προσκλήσεις και συγκοινοποιήται μετ’ αυτής εις τα μέλη. Το Συμβούλιον συνεδριάζει άπαξ τουλάχιστον καθ’ εβδομάδα. Αι αποφάσεις λαμβάνονται ως ορίζει το άρθρ. 7 του Νόμ. 3956/1959. 4.Των συνεδριάσεων του Συμβουλίου τηρούνται πρακτικά καταχωρούμενα επιμελεία του Γραμματέως εις ειδικόν βιβλίον. Ταύτα αναγιγνώσκονται και επικυρούνται κατά την επομένην συνεδρίασιν, υπογραφόμενα παρά πάντων των μελών και του γραμματέως. 5.Εις το Συμβούλιον προς προφορικήν ανάπτυξιν των εν τη αιτήσει του προτάσεων περί συμβιβασμού καλείται πάντοτε ο αιτούμενος τον συμβιβασμόν οφειλέτης δικαιούμενος να παραστή μετά δικηγόρου. Ο αιτούμενος τον συμβιβασμόν οφειλέτης καλείται ενώπιον του Συμβουλίου δια κλήσεως επιδιδομένης εις αυτόν ή τον εν τη αιτήσει αναφερόμενον αντίκλητον προ 5 ημερών δια του παρά τω Συμβουλίω κλητήρος συντασσομένου σχετικού αποδεικτικού. 6.Οι λοιποί πλην των εν άρθρ. 1 του Νόμ. 3956/1959 πιστωταί έχουν το δικαίωμα όπως εκπροσωπηθώσιν εν τω Συμβουλίω συμφώνως τω άρθρ. 3 του Νόμου. 7.Η γραμματεία του Συμβουλίου θέλει συγκροτηθή εκ των δι’ ιδιαιτέρων αποφάσεων του Υπουργού των Οικονομικών και της Τραπέζης της Ελλάδος αντιστοίχως ορισθησομένων υπαλλήλων. (Αντί της σελ. 82,27(δ) Σελ. 82,27(ε) Εταιρείες διοικούμενες από τους πιστωτές 12.Β.γ.13 8.Παρά τη Γραμματεία του Συμβουλίου τηρούνται βιβλίον πρακτικών συνεδριάσεως, βιβλίον δημοσιεύσεως των αποφάσεων του Συμβουλίου, ειδικόν ευρετήριον υποβαλλομένων αιτήσεων ως και παν έτερον βιβλίον προβλεπόμενον υπό του Νόμ. 3956/1959. 9.Το Συμβούλιον δύναται επιλαμβανόμενον σχετικής αιτήσεως περί συμβιβασμού να αναθέτη την έρευναν και μελέτην παντός θέματος υποβοηθητικού της κρίσεώς του, εις εμπειρογνώμονας και τεχνικούς συμβούλους οριζομένους υπό τούτου. Η παρούσα δημοσιευθήτω εις την Εφημερίδα της Κυβερνήσεως. 